મુંબઈઃ હરિયાણાના જાટ અનામત આંદોલન અને ગુજરાતના પાટીદાર અનામત આંદોલન બાદ મહારાષ્ટ્રમાં મરાઠા અનામત આંદોલન ઉગ્ર બન્યું છે. હવે આ આંદોલને ઉગ્ર રાજકિય રૂપ ધારણ કરી લીધું છે. ઉલ્લેખનીય છે કે સરકારી નોકરી અને શિક્ષણ ક્ષેત્રે મરાઠાઓએ 16 ટકા અનામતની માંગણી કરી છે. આ આંદોલનને સમર્થન આપવા માટે ભાજપ અને એનસીપીના બે તથા કોંગ્રેસના એક ધારાસભ્યએ ફડણવીસ સરકાર પર બેપરવાહીનો આરોપ લગાવી પોતાના રાજીનામાં ધરી દીધાં છે.